recursal/SuperWikiNEXT-32B huggingface dataset:
Μια **γλώσσα προδιαγραφών** (**specification language**) είναι μια τυπική γλώσσα που χρησιμοποιείται στην επιστήμη των υπολογιστών.
Σε αντίθεση με τις περισσότερες γλώσσες προγραμματισμού, οι οποίες είναι απευθείας εκτελέσιμες τυπικές γλώσσες που χρησιμοποιούνται για την υλοποίηση ενός συστήματος, οι γλώσσες προδιαγραφών χρησιμοποιούνται κυρίως κατά τη διάρκεια της ανάλυσης συστημάτων (systems analysis), της ανάλυσης απαιτήσεων (requirements analysis) και της σχεδίασης συστημάτων (systems design).

Οι γλώσσες προδιαγραφών γενικά δεν εκτελούνται κατευθείαν. Περιγράφουν ένα σύστημα σε αρκετά υψηλότερο επίπεδο σε σχέση με μια γλώσσα προγραμματισμού. Στην πραγματικότητα, θεωρείται λάθος αν μια προδιαγραφή απαιτήσεων περιλαμβάνει λεπτομέρειες της υλοποίησης που δε χρειάζονται, γιατί οι προδιαγραφές πρέπει να περιγράφουν *τι* και όχι *πώς*.

Μια κοινή βασική παραδοχή πολλών προσεγγίσεων προδιαγραφής είναι ότι τα προγράμματα μοντελοποιούνται σαν αλγεβρικές ή μοντελο-θεωρητικές δομές που περιλαμβάνουν μια συλλογή από σύνολα τιμών δεδομένων μαζί με συναρτήσεις πάνω σε αυτά τα σύνολα. Αυτό το επίπεδο αφαίρεσης αντιστοιχεί στην άποψη ότι η ορθότητα της συμπεριφοράς εισόδου-εξόδου ενός προγράμματος είναι πιο σημαντική από τις υπόλοιπες ιδιότητές του.

Στην προδιαγραφή *με βάση τις ιδιότητες* (*property-oriented*), η οποία για παράδειγμα ακολουθείται από την CASL, οι προδιαγραφές των προγραμμάτων αποτελούνται κυρίως από λογικά αξιώματα, συνήθως σε ένα λογικό σύστημα, στο οποίο η ισότητα έχει κυρίαρχο ρόλο. Με αυτόν τον τρόπο περιγράφονται οι ιδιότητες που πρέπει να ικανοποιούν οι συναρτήσεις - συχνά απλά μόνο μέσω των σχέσεων μεταξύ τους.
Αυτό έρχεται σε αντίθεση με την αποκαλούμενη μοντελο-θεωρητική προδιαγραφή σε θεωρίες όπως η VDM και ο συμβολισμός Z (Z notation), που αποτελούνται από μια απλή εκδοχή της απαιτούμενης συμπεριφοράς. 

Οι προδιαγραφές μπορεί να υπόκεινται στη διαδικασία της *εκλέπτυνσης* (*refinement*), όπου συμπληρώνονται διαδοχικά οι λεπτομέρειες μέχρι το επίπεδο της υλοποίησης. Το αποτέλεσμα μιας τέτοιας διαδικασίας εκλέπτυνσης είναι ένας εκτελέσιμος αλγόριθμος, ο οποίος μπορεί να διατυπωθεί είτε σε μια γλώσσα προγραμματισμού, είτε στο εκτελέσιμο υποσύνολο της γλώσσας προδιαγραφής που ήδη χρησιμοποιείται. Για παράδειγμα, οι διοχετεύσεις Χάρτμαν (Hartmann pipelines), όταν εφαρμόζονται σωστά, μπορούν να θεωρηθούν προδιαγραφή ροής δεδομένων (dataflow), η οποία *είναι* άμεσα εκτελέσιμη. Ένα άλλο παράδειγμα είναι το μοντέλο Actor, το οποίο δεν έχει καθόλου περιεχόμενο εφαρμογής και πρέπει να *εξειδικεύεται* για να μπορεί να εκτελεστεί.

Μια σημαντική χρήση των γλωσσών προδιαγραφών είναι η δυνατότητα δημιουργίας μαθηματικών αποδείξεων ορθότητας προγράμματος, μέσω ενός αποδείκτη θεωρημάτων (*theorem prover*).

Γλώσσες
-------

* CASL
* VDM
* Συμβολισμός Z (Z Notation)
* LePUS3 (οπτική, αντικειμενοστρεφής γλώσσα περιγραφής σχεδίασης)
* Perfect

Δείτε επίσης
------------

* Τυπική προδιαγραφή
* Unified Modeling Language
* SDL
Ο **Βασίλι Νικολάεβιτς Προτσένκο** (*ρωσικά : Васи́лий Никола́евич Проце́нко*) (27 Δεκεμβρίου 1844 - μετά το 1917) ήταν Ρώσος γιατρός, δημόσια και πολιτική προσωπικότητα. Δήμαρχος Κιέβου το 1900-1906, μέλος της Γ΄ κρατικής Δούμας στην πόλη του Κιέβου.

Βιογραφία
---------

Ο Προτσένκο γεννήθηκε στην επαρχία Τσέρνιγκοφ στην περιοχή Στάρομπαντ της Ρωσικής Αυτοκρατορίας. Ο πατέρας του ήταν ιερέας της Εκκλησίας Vvedensky. Αποφοίτησε από τη Θεολογική σχολή του Κιέβου και την ιατρική σχολή του Αυτοκρατορικού αανεπιστημίου του Αγίου Βλαντιμίρου του Κιέβου με διδακτορικό στην ιατρική (1870).Εργάστηκε στο νοσοκομείο Κιέβου-Κιριλόφσκι κι έπειτα ιδιώτευσε. 

Εξελέγη μέλος της Δούμας της πόλης του Κιέβου (1888-1907) και δύο φορές αρχηγός της πόλης του Κιέβου (1900-1906). Ανέβηκε στο βαθμό του πολιτειακού συμβούλου (1905). Ήταν επίτιμος δικαστής της περιφέρειας του Κιέβου, πρόεδρος του συμβουλίου και επίτιμος διευθυντής της σχολής τυφλών του Κιέβου, καθώς και διαχειριστής του Ορφανοτροφείου Αλεξάνδρου. Υπήρξε ιδρυτικό μέλος της λέσχης Ρώσων εθνικιστών του Κιέβου.

Το 1907, από το 1ο συνέδριο των ψηφοφόρων της πόλης στο Κίεβο, εξελέγη μέλος της Γ΄ Κρατικής Δούμας. Ήταν μέλος της μετριοπαθούς παράταξης, από την 3η σύνοδο - της ρωσικής εθνικής παράταξης. Διετέλεσε πρόεδρος της διοικητικής επιτροπής, αναπληρωτής πρόεδρος των επιτροπών επικοινωνιών και αστικών υποθέσεων, καθώς και μέλος των επιτροπών: προϋπολογισμού, εμπορίου και βιομηχανίας.

Ήταν παντρεμένος. Η τύχη του μετά το 1917 είναι άγνωστη.

Παραπομπές
----------

1. ↑  Киевлянин, 1900, с. 2.-1906
2. ↑  Сборник клуба русских националистов. Выпуск третий. — Типогр. С. В. Кульженко, 1911. — С. 137.

Βιβλιογραφία
------------

* Записка о составленіи списковъ и о производствѣ выборов в 3-ю Государственную Думу по 1-му и 2-му разрядамъ избирателей города Кіева // Извѣстія Кіевской городской думы. — 1907. — № 11. — С. 34—35. (рус. дореф.)
* Список гражданским чинам IV класса на 1907 год. — СПб. 1907. — С. 1874
* Список гражданским чинам четвёртого класса. Исправлен по 1 марта 1916 года. — Пг. 1916. — С. 644
* 3-й созыв Государственной Думы: портреты, биографии, автографы. — СПб.: издание Н. Н. Ольшанского, 1910.
* Государственная дума Российской империи: 1906—1917. — М.: РОССПЭН, 2008.
* Экстренное засѣданіе думы // Кіевлянинъ. — 1900. — № 313. — 11 ноября. — С. 2. (рус. дореф.)
* Салій І. М. Обличчя столиці в долях її керівників / Іван Салій; [ред. В. Ковалинський]. — К.: Довіра, 2008. — С. 40. — ISBN 978-966-507-226-3. (укр.)
Ο **Βάσσος Λόλλιος** ήταν Έλληνας ποιητής του Α΄ μ.Χ. αιώνα από την Σμύρνη, που εμφανίζεται στην Παλατινή Ανθολογία και ως **Βάσσος**, **Βάσσος ο Σμυρναίος**, **Λόλλιος Βάσσος**. Έζησε στην Ρώμη και συνδέθηκε με τον Γερμανικό του οποίου υπήρξε πιστός οπαδός. Στην Παλατινή Ανθολογία σώζονται περί τα δώδεκα επιγράμματα υπό τα παραπάνω ονόματα. Περιλαμβανόταν στον Στέφανο του Φιλίππου.

Πηγές
-----

* *Εγκυκλοπαίδεια Πάπυρος-Λαρούς-Μπριτάννικα*, λήμμα «Βάσσος» (7)
* ‘’Anthologie Grecque’’, ed. Les Belles Lettres, Paris, 1960, v.ΙΙ, p.142 - v.V, p.181 - v.VIII, p.282 - v.X, p.296.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 52081298
* **ΕΒΕ**: 86570
* **BiblioNet**: **100884**
* GND: 102397392
* BIBSYS: 95002773

 |

 |
Το **γαϊτανάκι** είναι χορός, που χορεύεται κυρίως την περίοδο της αποκριάς. 

Οι συμμετέχοντες χορεύουν γύρω από ένα κοντάρι δεμένο με πολύχρωμες κορδέλες. Ο κάθε συμμετέχοντας κρατάει στο χέρι του μία από αυτές, και έτσι κατά την περιστροφή τους οι κορδέλες τυλίγονται στο κοντάρι. 

Στην Ελλάδα ήρθε είτε από πρόσφυγες της Μικράς Ασίας, ή από Βενετούς των Επτανήσων.

Η λέξη «γαϊτανάκι» είναι υποκοριστικό της τουρκικής λέξης «γαϊτανίν» που σημαίνει κορδόνι. Παραδοσιακά οι χορευτές του είναι δώδεκα.

Παραπομπές
----------

1. 1 2  Μπαμπινιώτης, Γεώργιος, επιμ. (2002). «Γαϊτανάκι». *Λεξικό της Νέας Ελληνικής Γλώσσας* (2η έκδοση). Αθήνα: Κέντρο Λεξικολογίας, σελ. 396. ISBN 978-960-9582-14-8.
2. ↑  Μαντέλη, Άννα (4 Μαρτίου 2016). «Γαϊτανάκι: Το παραδοσιακό έθιμο της Αποκριάς και οι ρίζες του». *Το Βήμα*. Ανακτήθηκε στις 11 Σεπτεμβρίου 2020.
3. 1 2  Μανταδάκης, Άγγελος (5 Μαΐου 2023). «Το γαϊτανάκι των Αθηναίων». *Η Αυγή*. Ανακτήθηκε στις 13 Μαΐου 2023.

|  |  |
| --- | --- |
| 

|  |
| --- |
| * Πύλη:Πολιτισμός
* Πύλη:Ελλάδα
 |

 |
Μια **γλώσσα προγραμματισμού χαμηλού επιπέδου** είναι μια γλώσσα προγραμματισμού η οποία είναι πολύ κοντά στην γλώσσα μηχανής γι' αυτό και ονομάζεται χαμηλού επιπέδου.

Μια γλώσσα χαμηλού επιπέδου δεν χρειάζεται μεταγλωττιστή ή διερμηνευτή, ο επεξεργαστής για τον οποίο γράφτηκε η γλώσσα μπορεί να τρέξει το πρόγραμμα όπως είναι. Συγκριτικά με τις γλώσσες υψηλού επιπέδου η γλώσσα χαμηλού επιπέδου είναι εξαρτημένη από το μηχάνημα και ένα πρόγραμμα το οποίο έχει γραφτεί για ένα συγκεκριμένο μηχάνημα δεν μπορεί να τρέξει σε κάποιο διαφορετικό, επίσης είναι δύσκολή στην μάθηση και πολύπλοκη.

Οι γλώσσες προγραμματισμού χαμηλού επιπέδου μερικές φορές χωρίζονται σε δύο κατηγορίες: της *πρώτης γενιάς*, και της *δεύτερης γενιάς*.

Πρώτη γενιά
-----------

Η πρώτη γενιά γλώσσα προγραμματισμού, ή *1GL*, είναι η γλώσσα μηχανής. Είναι η μόνη γλώσσα μικροεπεξεργαστή που μπορεί να επεξεργαστεί άμεσα χωρίς προηγούμενη μετατροπή. Επί του παρόντος, οι προγραμματιστές σχεδόν ποτέ δεν γράφουν τα προγράμματα άμεσα σε κώδικα μηχανής, επειδή απαιτεί προσοχή σε πολλές λεπτομέρειες οι οποίες σε γλώσσα μια υψηλού επιπέδου γίνονται αυτόματα, και επίσης απαιτεί απομνημόνευση κωδικών για κάθε οδηγία που χρησιμοποιείται. Για το λόγο αυτό, η δεύτερης γενιάς γλώσσες προγραμματισμού παρέχουν ένα επίπεδο αφαίρεσης πάνω από την γλώσσα μηχανής.

Παράδειγμα: Μια συνάρτηση σε 32-μπιτ x86 γλώσσα μηχανής για τον υπολογισμό της νιοστής ακολουθίας Φιμπονάτσι:

```
  8B542408 83FA0077 06B80000 0000C383
  FA027706 B8010000 00C353BB 01000000
  B9010000 008D0419 83FA0376 078BD98B
  C84AEBF1 5BC3
```

Δεύτερη γενιά
-------------

Η δεύτερη γενιά γλωσσών προγραμματισμού ή *2GL*, είναι η συμβολική γλώσσα. Θεωρείται μία από τις γλώσσες της δεύτερης γενιάς, διότι ενώ δεν είναι η μητρική γλώσσα κάποιου μικροεπεξεργαστή, απαιτεί από τον προγραμματιστή της συμβολικής γλώσσας να γνωρίζει την μοναδικότητα και τις ιδιαιτερότητες κάθε μικροεπεξεργαστή (όπως είναι οι καταχωρητές και το σύνολο εντολών). Οι οδηγίες της συμβολικής γλώσσας μετατρέπονται σε γλώσσα μηχανής. Η συμβολική γλώσσα μπορεί να δεχτεί αφαίρεση σε κάποιο ανώτερο επίπεδο, παρόμοια με την αφαίρεση της γλώσσας μηχανής σε συμβολική γλώσσα.

Παράδειγμα: Η ίδια συνάρτηση υπολογισμού της ακολουθίας Φιμπονάτσι σε συμβολική γλώσσα: 

```
fib:
   mov edx, [esp+8]
   cmp edx, 0
   ja @f
   mov eax, 0
   ret
   
   @@:
   cmp edx, 2
   ja @f
   mov eax, 1
   ret
   
   @@:
   push ebx
   mov ebx, 1
   mov ecx, 1
   
   @@:
       lea eax, [ebx+ecx]
       cmp edx, 3
       jbe @f
       mov ebx, ecx
       mov ecx, eax
       dec edx
   jmp @b
   
   @@:
   pop ebx
   ret
```

Δείτε επίσης
------------

* Γλώσσα προγραμματισμού υψηλού επιπέδου
* Γλώσσα προγραμματισμού πολύ υψηλού επιπέδου
Οι καλούμενοι **τάπητες χεράτ** ή *χαλιά χεράτ*, είναι φημισμένοι χειροποίητοι τάπητες δαπέδου που κατασκευάζονταν στη Χεράτ (του σημερινού Αφγανιστάν), από τον 16ο μέχρι τον 17ο αιώνα, τότε που η πόλη ήταν πρωτεύουσα της Περσίας.

Οι τάπητες χεράτ είχαν σημειώσει ιδιαίτερη ακμή τον 17ο αιώνα. Κύριο χαρακτηριστικό των χαλιών αυτών, ήταν ο κόκκινος ή πορτοκαλόχρους φόντος στον οποίο φέρονταν διάφορες παραστάσεις σε χρώμα πράσινο σμαραγδιού, με φωτεινούς χρυσοκίτρινους τόνους. Μετά τον 17ο αιώνα, αν και οι αποχρώσεις δεν ήταν πλέον τόσο έντονες, συνέχιζαν όμως να έχουν ως υλικό κατασκευής το βαμβάκι με μεγάλο πέλος, με σκούρο πράσινο ή μπλε περίγραμμα (μπορντούρα). Τον αιώνα που ακολούθησε, η παραδοσιακή τέχνη των χαλιών αυτών μεταφέρθηκε στην Ινδία, όπου προστέθηκαν ανθεμωτές διακοσμήσεις που είναι οι λεγόμενοι Ινδο-Ισφαχάν τάπητες, οι οποίοι συνεχίζουν να είναι περιζήτητοι.

Σημειώνεται ότι μέχρι το 1950 και αυτοί οι τελευταίοι τάπητες θεωρούνταν εσφαλμένα ότι κατασκευάζονταν στη Χεράτ. Οι τάπητες χεράτ χαρακτηρίζονται γενικά ως ένα είδος των περσικών χαλιών.

Πηγές
-----

* «Εγκυκλοπαίδεια Πάπυρος Λαρούς Μπριτάννικα» τ.61ος, σ.70.
Το φαράγγι του ποταμού Βάτσα στην είσοδο του ποταμού στην τεχνητή λίμνη με φράγμα του Κρίτσιμ
Ο **Ποταμός Βάτσα** (βουλγαρικά: Въча, έως το 1945 Вѫча) είναι ποταμός στη νότια Βουλγαρία, ένας από τους κύριους δεξιούς παραποτάμους του Έβρου. Έχει μήκος 104 χλμ. και σχηματίζεται από τη συμβολή των ποταμών Τσάρντερε και Μπουινόβσκα. Ο Σιροκόλασκα είναι ένας άλλος παραπόταμος.

Ο Βάτσα διέρχεται από το φράγμα Κρίτσιμ και το φράγμα Βάτσα που εξασφαλίζουν πόσιμο νερό για τη Φιλιππούπολη και τις πεδιάδες της. Διασχίζει τη Ροδόπη σχηματίζοντας μια βαθιά κοιλάδα όπου βρίσκονται τα δύο φράγματα. Μια σημαντική πόλη στην κοιλάδα είναι το Ντέβιν. Είναι ο δεύτερος μεγαλύτερος ποταμός που έχει τις πηγές του στη Ροδόπη μετά τον Άρδα. Ο Βάτσα δεν ρέει κοντά σε καμία βιομηχανική επιχείρηση, γι' αυτό και τα νερά του καθαρά. Η προέλευση της κοιλάδας του είναι παρόμοια με αυτήν του ποταμού Τσεπελάρε.

Συλλογή
-------

* Φράγμα του ΒάτσαΦράγμα του Βάτσα
* Τεχνητή λίμνη ΒάτσαΤεχνητή λίμνη Βάτσα
* Ο ποταμός Βάτσα κοντά στο χωριό Ιωακείμ ΓκρούεβοΟ ποταμός Βάτσα κοντά στο χωριό Ιωακείμ Γκρούεβο
* Πανοραμική θέα του φράγματος της τεχνητής λίμνης Βάτσα Πανοραμική θέα του φράγματος της τεχνητής λίμνης Βάτσα
* Ο ποταμός Βάτσα στο ΚρίτσιμΟ ποταμός Βάτσα στο Κρίτσιμ

Παραπομπές
----------

1. ↑  Statistical Yearbook 2017, Εθνικό Στατιστικό Ινστιτούτο (Βουλγαρία), σελ. 17
**Η Γλώσσα Ντοθράκι ή απλώς Ντοθράκι** είναι μια τεχνητή καλλιτεχνική γλώσσα στο Μυθιστόρημα του Τζωρτζ Ρ.Ρ. Μάρτιν Το Τραγούδι της Φωτιάς και του Πάγου και το τηλεοπτικό πρόγραμμα Το Παιχνίδι Του Στέμματος, που μιλούσαν οι αυτόχθονες κάτοικοι της θάλασσας Ντοθράκι.

Φωνολογία
---------

Ο Ντέιβιντ Πέτερσον (ο μεταφορέας της γλώσσας από τα βιβλία σε ταινία) είπε "Οι περισσότεροι άνθρωποι δεν ξέρουν πως ακούγονται πραγματικά τα Αραβικά, οπότε σε κάποιο <<αυτί>> χωρίς ιδιαίτερη εξάσκηση, μπορεί να ακουστεί σαν Αραβικά. Σε κάποιον που ξέρει Αραβικά, ούτε που μοιάζει. Σκεφτόμουν να ακούγεται σαν μια μίξη Ισπανικών και Αραβικών."

Παραπομπές
----------

1. ↑  «Creating Dothraki - An Interview with David J Peterson and Sai Emrys». 22 Απριλίου 2010.
Μια απεικόνιση της Βαβυλώνας που καβαλάει το Επτακέφαλο Θηρίο
Η **Βαβυλώνα η Μεγάλη** ή **Πόρνη της Βαβυλώνας** είναι ένα συμβολικό θηλυκό πρόσωπο όπου αναφέρεται στο βιβλίο της Αποκάλυψης στην Αγία Γραφή. Ο πλήρης τίτλος της αναφέρεται στην Αποκάλυψη 17 ( στίχος 5 ) ως μυστήριον, Βαβυλὼν ἡ μεγάλη, ἡ μήτηρ τῶν πορνῶν καὶ τῶν βδελυγμάτων τῆς γῆς

Απόσπασμα από την Αποκάλυψη
---------------------------

Η «μεγάλη πόρνη» του Βιβλίου της Αποκάλυψης παρουσιάζεται στο κεφάλαιο 17 : 

1 Ήρθε τότε ένας από τους εφτά αγγέλους που κρατούσαν τις εφτά φιάλες και μου είπε: «Έλα να σου δείξω πώς πρέπει να τιμωρηθεί η μεγάλη πόρνη, που κάθεται πλάι σε πολλά νερά. 

2 Οι βασιλιάδες της γης αμάρτησαν μαζί της, κι οι κάτοικοι της γης μέθυσαν από το κρασί της πορνείας της».

3 Ο άγγελος τότε με πήγε με τη δύναμη του Πνεύματος στην έρημο· εκεί είδα μια γυναίκα να κάθεται πάνω σ’ ένα κόκκινο θηρίο· το θηρίο είχε εφτά κεφάλια και δέκα κέρατα, και παντού ήταν γεμάτο αυτοκρατορικούς τίτλους, προσβλητικούς για τον Θεό.

4 Η γυναίκα ήταν ντυμένη στην πορφύρα και στο κόκκινο, ολόχρυσο από το μάλαμα, και στολισμένη πολύτιμα πετράδια και μαργαριτάρια· στο χέρι της κρατούσε ένα χρυσό ποτήρι γεμάτο με τα βδελύγματα και τις ακαθαρσίες της πορνείας της γης.

5 Πάνω στο μέτωπό της ήταν γραμμένο ένα μυστηριώδες όνομα: «Βαβυλώνα η μεγάλη, η μάνα των πορνών και των βδελυγμάτων της γης».

6 Και είδα τη γυναίκα να μεθάει με το αίμα του λαού του Θεού, με το αίμα εκείνων που μαρτύρησαν για τον Ιησού.

Όταν την είδα, έμεινα κατάπληκτος.

Συμβολισμός
-----------

Henry John Stock - The Whore of Babylon
Η Πόρνη συνδέεται με τον Αντίχριστο και το Θηρίο της Αποκάλυψης. Η λέξη "πόρνη" μπορεί επίσης να μεταφραστεί μεταφορικά ως "ειδωλολάτρισσα".  Υπάρχει μεγάλη εικασία μέσα στη χριστιανική εσχατολογία για το τι συμβολίζει η Βαβυλώνα και το Θηρίο, καθώς και διάφορες σύγχρονες ερμηνείες.

Παραπομπές
----------

1. ↑  πόρνη Αρχειοθετήθηκε 2019-12-13 στο Wayback Machine.: From Greek. Fr. transliteration; pornē; English; prostitute/whore. 2) Metaphor; an **idolatress**; a) of "**Babylon**" i.e. Rome, the chief seat of idolatry. *"Dictionary and Word Search for pornē (Strong's 4204)"*. Blue Letter Bible. 1996–2011. Retrieved on: 3 Nov 2011.
2. ↑  Rome or Jerusalem Αρχειοθετήθηκε 2019-03-27 στο Wayback Machine.? *A Protestant Study on the Whore of Babylon in Revelation*
3. ↑  «The Interpretation of Revelation». Αρχειοθετήθηκε από το πρωτότυπο στις 26 Οκτωβρίου 2011. Ανακτήθηκε στις 3 Νοεμβρίου 2011.
Οικισμοί με πληθυσμούς Νιβχ, σύμφωνα με την απογραφή του 2002Η **Νιβχ** ή **Γκιλιάκ** (ενίοτε γνωστή ως Νιβχικές ή Αμουρικές γλώσσες, ενδώνυμο: Нивхгу диф *Νιβχγκού ντιφ*) είναι μια μικρή γλωσσική οικογένεια. Συχνά αναφέρεται ως απομονωμένη γλωσσική οικογένεια αποτελούμενη από δύο ή τρεις μη κατανοητές μεταξύ τους γλώσσες ομιλούμενες από τους Νιβχ στην εξωτερική Μαντζουρία, στη λεκάνη του Αμγκούν (παραπόταμος του Αμούρ), κατά μήκος του κάτω ρου του Αμούρ. Επίσης ομιλείται στο βόρειο μισό της Σαχαλίνης. Ο όρος "γκιλιάκ" είναι η ρωσική απόδοση των όρων που προέρχονται από το τουνγκουζικό όρο "γκιλιέκε". .Ο όρος γκιλιέκε αναφέρεται σε λαούς με παρόμοιο πολιτισμό στην περιοχή του Ποταμού Αμούρ.

Ο πληθυσμός των Νιβχ έχει σταθεροποιηθεί εδώ και πάνω από 100 χρόνια. Η ρωσική απογραφή του 1897 κατέγραψε 4.549 Νιβχ, ενώ το 1989 η τελευταία σοβιετική απογραφή κατέγραψε 4.673 Νιβχ. Ωστόσο, ο αριθμός των ομιλητών της γλώσσας Νιβχ μειώθηκε από 100% σε 23.3% κατά την ίδια περίοδο (1897 - 1989). Το 1989 καταγράφηκαν περίπου 1.000 άτομα που μπορούσαν να μιλήσουν τη γλώσσα Νιβχ. Το 2010, καταγράφηκαν μόνο 200 ομιλητές, κάτι που μπορεί να συνιστά διόρθωση μιας ανακρίβειας από την απογραφή του 1989.

Ορθογραφία
----------

Αλφάβητο| Γράμμα | Ήχος που εκπροσωπεί |
| --- | --- |
| А а | [/æ/] |
| Б б | [/b/] |
| В в | [/v/] |
| Г г | [/ɡ/] |
| Ӷ ӷ | [/ɢ/] |
| Ғ ғ | [/ɣ/] |
| Ӻ ӻ | [/ʁ/] |
| Д д | [/d/] |
| Е е | [/ɪe/] |
| Ё ё | [/jo/] |
| Ж ж | [/ɟ/] |
| З з | [/z/] |
| И и | [/i/] |
| Й й | [/ɪ/] |
| К к | [/k/] |
| К'к' | [/kʰ/] |
| Ӄ ӄ | [/q/] |
| Ӄ'ӄ' | [/qʰ/] |
| Л л | [/l/] |
| М м | [/m/] |
| Н н | [/n/] |
| Ӈ ӈ | [/ŋ/] |
| О о | [/o/] |
| П п | [/p/] |
| П'п' | [/pʰ/] |
| Р р | [/r/] |
| Р р | [/r̥/] |
| С с | [/s/] |
| Т т | [/t/] |
| Т'т' | [/tʰ/] |
| У у | [/u/] |
| Ф ф | [/f/] |
| Х х | [/x/] |
| Ӽ ӽ | [/χ/] |
| Ӿ ӿ | [/h/] |
| Ц ц | [/t͡s/] |
| Ч ч | [/t͡ʃ/] |
| Ч'ч' | [/t͡ʃʰ/] |
| Ш ш | [/ʃ/] |
| Щ щ | [/ʃt͡ʃ/] |
| Ъ ъ | [/ʔ/] |
| Ы ы | [/ə/] |
| Ь ь | [/j/] |
| Э э | [/ɤ/] |
| Ю ю | [/ju/] |
| Я я | [/jæ/] |

Τα γράμματα ё, щ και ь χρησιμοποιούνται μόνο για λέξεις που προέρχονται από τα ρωσικά.

Παραπομπές
----------

1. 1 2  Used only in Russian loanwords.



1. ↑  Laurie Bauer, 2007, *The Linguistics Student’s Handbook*, Edinburgh
2. ↑  Gruzdeva (1998)
3. ↑  Fortescue, Michael. 2016. *Comparative Nivkh Dictionary*. Languages of the World/Dictionaries (LW/D) 62. Munich: Lincom Europa. (ISBN 9783862886876)
4. ↑  Zgusta, Richard (2015). *The peoples of northeast Asia through time: Precolonial ethnic and cultural processes along the coast between Hokkaido and the Bering Strait*. Brill. σελ. 71. ISBN 9789004300439.
5. ↑  «Nivkh language, alphabet and pronunciation». *Omniglot*. Ανακτήθηκε στις 20 Ιανουαρίου 2017.
Το **Χερενφέιν** (ολλανδικά: *Heerenveen*, προφέρεται: [ˌɦeːrə(n)ˈveːn], δυτικά φρισικά: *It Hearrenfean*, προφέρεται: [ət ˌjɛrn̩ˈfɪən]) είναι πόλη και δήμος στην Επαρχία Φρίσλαντ, στο βόρειο τμήμα της Ολλανδίας.

Ιστορία
-------

Η πόλη ιδρύθηκε το 1551 από τρεις άρχοντες ως θέση για το σκάψιμο της τύρφης που χρησιμοποιούνταν ως καύσιμη ύλη, εξ ου και η ονομασία (*heer* που σημαίνει «άρχοντας» και *veen* που σημαίνει «τύρφη»). Το Χερενφέιν δεν εμπεριέχονταν στις παραδοσιακές έντεκα πόλεις της επαρχίας Φρίσλαντ, δεδομένου ότι δεν είχε τα λεγόμενα δικαιώματα πόλης. Ωστόσο σήμερα είναι ένας από τους μεγαλύτερους δήμους της επαρχίας.

Ο ανεμόμυλος *Έλχελεχε* (Welgelegen) ή *Τιέπκεμα* (Tjepkema) *Μόλε* (Molen) είναι ο μόνος που απέμεινε από τους δεκαεπτά που είχαν σταθεί στο Χερενφέιν.

Παραπομπές
----------

1. ↑  gemeentegeschiedenis.nl.
2. ↑  *register of public bodies*. Ανακτήθηκε στις 21  Ιανουαρίου 2023.
3. ↑  «Kerncijfers wijken en buurten 2021». *Statistics Netherlands*. 6  Αυγούστου 2021.
4. ↑  «Geschiedenis» (στα Ολλανδικά). De Hollandsche Molen. Αρχειοθετήθηκε από το πρωτότυπο στις 3 Ιουνίου 2012. Ανακτήθηκε στις 20 Μαρτίου 2010.

Εξωτερικοί σύνδεσμοι
--------------------

* http://www.heerenveen.nl Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144396331
* LCCN: n93033857
* GND: 4272838-1
* NKC: ge1092912

 |

 |
Ο **Φράνκλιν Κλάρενς Μαρς** (24 Σεπτεμβρίου 1883 - 8 Απριλίου 1934) γνωστός ως **Frank C. Mars**, ήταν Αμερικανός επιχειρηματίας. ο οποίος ίδρυσε την εταιρία Mars, Incorporated, η οποία
παράγει ως επί το πλείστον σοκολατένια γλυκίσματα. Ο Μαρς και ο γιος του
Φόρεστ Έντουαρντ Μαρς δημιούργησαν και ανέπτυξαν τις καραμέλες M&M's.

Πρώτα χρόνια
------------

Ο Μαρς γεννήθηκε στις 24 Σεπτεμβρίου του 1883 στο Χάνκοκ της Μινεσότα. Έμαθε πώς να παίρνει με το χέρι του σοκολατάκια όταν ήταν μικρό παιδί, από τη μητέρα του ΄Αλβα, στην οποία άρεσε να περιποιείται το γιο της, όταν αυτός είχε υποστεί πολύ ήπια πολιομυελίτιδα. Σε ηλικία 19 ετών, ο Μαρς ξεκίνησε να πουλά τσιπς βουτηγμένα σε σιρόπι μελάσας.

Το 1902, ο Μαρς παντρεύτηκε την Ethel G. Kissak (29 Σεπτεμβρίου 1882-11 Απριλίου 1980), η οποία ήταν δασκάλα. Στις 21 Μαρτίου 1904 γεννήθηκε ο γιος τους Φόρεστ Έντουαρντ Μαρς στη Γουαντάνα της Μινεσότα.

Αργότερα, όταν χώρισε από τη σύζυγό του, ο Μαρς γνώρισε την Έθελ Βερόνικα Χίλυ(13 Μαρτίου 1884-25 Δεκεμβρίου 1945), την οποία παντρεύτηκε το 1910. Εκείνη την περίοδο, ο Μαρς ξεκίνησε να πουλάει χονδρικώς σοκολατένια γλυκίσματα στην Τακόμα της Ουάσινγκτον.

Ίδρυση της Mars, Incorporated
-----------------------------

Το 1920, η οικογένεια μετακόμισε στη Μινεάπολη της Μινεσότα, όπου ο Μαρς ίδρυσε την εταιρία Mar-O-Bar Co και ξεκίνησε να παράγει σοκολατένια γλυκίσματα σε μπάρες. Αυτή η εταιρία αργότερα μετονομάστηκε σε Mars, Incorporated. Το 1923, ο Μαρς έβαλε σε εφαρμογή μια ιδέα του γιου του Φόρεστ, το Μίλκυ Γουέι, που έγινε η περισσότερο πωλούμενη γλυκιά σοκολάτα. το 1929, ο Μαρς μετακόμισε στο Σικάγο και κατοίκησε στο Ρίβερ Φόρεστ. ΄Εγινε ο Επίτιμος Αρχηγός της Αστυνομικής Διεύθυνσης του ΄Οακ Παρκ του Ιλινόις.
Το 1930 ο Μαρς ξεκίνησε την παραγωγή της σοκολάτας Σνίκερς.

Το1932 ο Μαρς ξεκίνησε την παραγωγή της ομώνυμης σοκολάτας(Μαρς), η οποία αγαπήθηκε από παιδιά και μεγάλους σε Αμερική, Ευρώπη και Αυστραλία. 
Ο Μαρς απεβίωσε στις 8 Απριλίου του 1934 από καρδιακά προβλήματα σε ηλικία μόλις 50 ετών, αφήνοντας την εταιρία στο γιο του Φόρεστ.

Παραπομπές
----------

1. ↑  www.robinsonlibrary.com/social/industries/agricultural/mars.htm.
2. ↑  5494.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123393229
* LCCN: n2010042375

 |

 |
Ο **Βασίλης Μούχλιας** είναι Έλληνας διεθνής πετοσφαιριστής, ο οποίος γεννήθηκε στην Θεσσαλονίκη στις 21 Νοεμβρίου του 1996 και αγωνίζεται ως ακραίος. Είναι υιός του παλαίμαχου διεθνή πετοσφαιριστή, Νίκου Μούχλια.

Καριέρα
-------

Ο Μούχλιας ξεκίνησε να αγωνίζεται στον Έβρο Σουφλίου το 2011 και παρέμεινε για τρία χρόνια, αγωνιζόμενος στην Β' εθνική ανδρών. Παράλληλα, αγωνιζόταν στην εθνική ομάδα εφήβων.

Το καλοκαίρι του 2014, μεταγράφηκε στην ομάδα του Ηρακλή, με την οποία αγωνίστηκε στον τελικό του πανελλήνιου πρωταθλήματος εφήβων, όπου ηττήθηκε από την αντίστοιχη ομάδα του Μίλωνα.

Την επόμενη χρονιά, μεταγράφηκε στον Άρη, αγωνιζόμενος στο πρωτάθλημα της Α1 εθνικής κατηγορίας.

Στις 30 Αυγούστου 2019 πήρε μεταγραφή στην ομάδα του Παναθηναϊκού.

Το καλοκαίρι του 2020 πηρε μεταγραφή για τον ΑΟ Μίλων,όπου και θα αγωνιστεί.

Παραπομπές
----------

1. ↑  Ο Βασίλης Μούχλιας μίλησε για την μεταγραφή του στον Άρη
2. ↑  e-evros.gr | Δύο Eβρίτες στην Εθνική Ομάδα Εφήβων Volley
3. ↑  Μίλωνας: Πρωταθλητής στους Εφήβους (photos) | Onsports.gr
4. ↑  Βασίλης Μούχλιας: «Πανέτοιμος να βοήθήσω τον Άρη» !
5. ↑  Στα πράσινα και ο Μούχλιας - SPORT 24

Πηγές
-----

* ΜΟΥΧΛΙΑΣ ΒΑΣΙΛΗΣ - Greekvolley.com
Το ψχεντ
Σφραγιδόλιθος του Πτολεμαίου ΣΤ' Φιλομήτωρα με ψχεντ. 3ος-2ος αι. π.Χ..
Το **ψχεντ** ήταν αρχαίo αιγυπτιακό στέμμα. Οι αρχαίοι Αιγύπτιοι το ονόμαζαν *διπλό σκήπτρο*. Ήταν διπλό στέμμα, διότι συνδύαζε το ερυθρό στέμμα της Κάτω Αιγύπτου με το λευκό στέμμα της Άνω Αιγύπτου. Συμβόλιζε επίσης την ισχύ του Φαραώ ως κυβερνήτη όλης της Αιγύπτου. Ήταν διακοσμημένη με ένα ζωικό σύμβολο, την Αιγυπτιακή κόμπρα. Το σύμβολο αυτό ήταν τοποθετημένο στην μπροστινή όψη του ψχεντ.

Ιστορική αναδρομή
-----------------

Το ψχεντ πιστεύεται ότι θεσπίστηκε από τον Φαραώ Μήνη στην εποχή της πρώτης δυναστείας, και με αυτό στέφθηκε για πρώτη φορά ο Φαραώ Βαβενέφης, όπως μαρτυρεί μια πέτρινη επιγραφή που τον παριστάνει να φέρει το ψχεντ. Οι πρώτοι Φαραώ της Αιγύπτου, που μνημονεύονται στην Στήλη του Παλέρμο φορούσαν την ερυθρή κορώνα, ενώ το ψχεντ φέρουν όλοι οι Φαραώ από την πρώτη Δυναστεία και μετά. Στο τεμάχιο του Καΐρου όμως απεικονίζονται και οι αρχαιότεροι Φαραώ με ψχεντ.

Αρχαιολογία
-----------

Το ψχεντ είναι γνωστό μόνο από τις απεικονίσεις, τα αγάλματα και περιγραφές, ενώ ως αντικείμενο δεν έχει σημειωθεί μέχρι σήμερα κανένα αρχαιολογικό εύρημα που να το επιβεβαιώνει.

Μυθολογία
---------

Το ψχεντ είναι κάλυμμα της κεφαλής του Ώρου και του Ατούμ, οι οποίοι συμβολίζουν τον Φαραώ, ή βρίσκονται σε στενή σχέση με αυτόν.

* Γεράκι του Ώρου με ψχεντΓεράκι του Ώρου με ψχεντ
* Όστρακο του Φαραώ με ψχεντ και σκήπτροΌστρακο του Φαραώ με ψχεντ και σκήπτρο
* Κολοσσιαίο άγαλμα του Αμενχοτέπ Γ' με ψχεντΚολοσσιαίο άγαλμα του Αμενχοτέπ Γ' με ψχεντ

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ψχεντ** |


|  |  |
| --- | --- |
| εικονίδιο Αρχαιολογία | Πύλη Αρχαιολογία |

1. ↑  Griffith, Francis Llewellyn, *A Collection of Hieroglyphs: A Contribution to the History of Egyptian Writing*, the Egypt Exploration Fund 1898, p.56
2. ↑  Dunand, Françoise; Christiane Zivie-Coche, *Gods and Men in Egypt: 3000 BCE to 395 CE*, Cornell University Press 2004, pp.32f.
3. ↑  Wilkinson, Toby A. H. *Early Dynastic Egypt*, Routledge 1999, p.196
4. ↑  Fage, John Donnelly; Desmond J. Clark, Roland Anthony Oliver, A. D. Roberts, *The Cambridge History of Africa*, Cambridge University Press 1974, p.521
5. ↑  Kemp, Barry John, *Ancient Egypt: Anatomy Of A Civilization*, Routledge 2006, p.92
6. ↑  Zandee, Jan, *Studies in Egyptian Religion: Dedicated to Professor Jan Zandee*, Brill 1982, p.74
7. ↑  *The New Encyclopaedia Britannica*, Encyclopaedia Britannica, Inc. 2005, p. 689
Η **Βιργινία Νιαρχάκου** (γεννήθηκε στις 5 Δεκεμβρίου 1996 στην Αθήνα) είναι διεθνής Ελληνίδα υδατοσφαιρίστρια που αγωνίζεται ως φουνταριστή στον Ολυμπιακό Πειραιώς.

Καριέρα
-------

Η Βιργινία Νιαρχάκου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Ολυμπιακού Πειραιώς, με τον οποίο υπέγραψε και το πρώτο της επαγγελματικό συμβόλαιο. 

Με την ομάδα του Ολυμπιακού έχει κατακτήσει μέχρι στιγμής δύο πρωταθλήματα Ελλάδας νεανίδων (2013, 2015), τρία πρωταθλήματα Ελλάδας νέων γυναικών (2013, 2014, 2015), δύο πρωταθλήματα Ελλάδας γυναικών (2014, 2015), ένα Πρωτάθλημα Ευρώπης Γυναικών (2015) κι ένα Κύπελλο Κυπελλούχων Len Trophy (2014).

Η Βιργινία Νιαρχάκου παραμένει στην ομάδα του Πειραιά μέχρι και σήμερα.

Διεθνείς συμμετοχές
-------------------

Η Βιργινία Νιαρχάκου είναι διεθνής με την εθνική ομάδα υδατοσφαίρισης νεανίδων της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2013 κατέκτησε το χρυσό μετάλλιο στο ευρωπαϊκό πρωτάθλημα νεανίδων που διεξήχθη στην Κωνσταντινούπολη.

Τίτλοι
------

* 2 Πρωταθλήματα Νεανίδων: 2013, 2015
* 3 Πρωταθλήματα Νέων Γυναικών: 2013, 2014, 2015
* 2 Πρωταθλήματα Ελλάδας: 2014, 2015
* 1 Πρωτάθλημα Ευρώπης: 2015
* 1 Κύπελλο Κυπελλούχων Len Trophy: 2014

Πηγές
-----

* Το προφίλ της Βιργινίας Νιαρχάκου στο gavros.gr
* Πρωταθλήτρια Ευρώπης η ομάδα νεανίδων στο πόλο!
Ο **Φιντίας του Αγκριτζέντο** ήταν αρχαίος Έλληνας Τύραννος στην πόλη Αγκριτζέντο στη Σικελία (περί το 288 π.Χ. - 279 π.Χ.). Ανέβηκε στην εξουσία σε μια περίοδο που υπήρχε σύγχυση όταν πέθανε ο Αγαθοκλής των Συρακουσών (289 π.Χ.) και διεκδικούσε την εξουσίας στις Συρακούσες ο Ικέτας των Συρακουσών. Σύντομα ξέσπασε μάχη ανάμεσα στους δύο τυράννους και ο Φιντίας ηττήθηκε κοντά στην Ύβλα. Η ήττα αυτή έπεισε τον Φιντία να συμμαχήσει με την πανίσχυρη Καρχηδόνα, η συμμαχία αυτή τον βοήθησε να επεκτείνει την εξουσία του σε ένα σημαντικό τμήμα της Σικελίας. Η μεγάλη επέκταση της δύναμης του φαίνεται από το ότι καταγράφεται στις κατακτήσεις του ακόμα και η Ατζίρα. Η μεγάλη επέκταση της εξουσίας του έδωσε τη δυνατότητα να ιδρύσει μια άλλη πόλη, της έδωσε το όνομα επίσης *"Φιντίας"* τα σημερινά Λικάτα και μετέφερε τους κατοίκους της Τζέλα την οποία ισοπέδωσε. 

Η αυταρχική και τυραννική του διακυβέρνηση ανάγκασε πολλές πόλεις που βρέθηκαν στην εξουσία του να εξεγερθούν εναντίον του. Η σοφία τoυ του τον οδήγησε να αλλάξει πολιτική κάποια στιγμή και να γίνει δημοκρατικότερος, η αλλαγή αυτή τον έσωσε και παρέμεινε στην εξουσία μέχρι τον θάνατο του. Δεν είναι γνωστό πότε έγινε αυτή η αλλαγή, όπως γράφει ο Διόδωρος Σικελιώτης έγινε πριν την ανατροπή του Ικέτα στις Συρακούσες, αναφέρεται επίσης τη χρονιά του θανάτου του (279 π.Χ.). Υπάρχουν πολλά νομίσματα που κόπηκαν την εποχή του Φιντία στα οποία διεκδικούσε τον τίτλο του βασιλιά στα πρότυπα του Αγαθοκλέους. Τα νομίσματα αυτά έφεραν στην εμπρόσθια όψη τη μορφή του Απόλλων ή της Ντιάνα και στην όπισθεν έναν αγριόχοιρο, τα νομίσματα στα οποία φημολογείται ότι είχαν την κεφαλή του ίδιου του Φιντία θεωρούνται ψευδή.

Παραπομπές
----------

1. ↑  Ανακτήθηκε στις 27  Νοεμβρίου 2018.
2. ↑  Υπάρχουν τουλάχιστον τρεις ίσως και πέντε πόλεις στη Σικελία με το όνομα Ύβλα, δεν είναι γνωστό πότε έγινε η μάχη.
3. ↑  Διόδωρος Σικελιώτης, Ιστορική Βιβλιοθήκη/ΚΒ, Παρ.2

Πηγές
-----

* Διόδωρος Σικελιώτης, Ιστορική Βιβλιοθήκη/ΚΒ
Ο **Βασίλης Παίων** ήταν Έλληνας ποδοσφαιριστής, ο οποίος αγωνιζόταν ως αμυντικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.

Καριέρα
-------

Ο Παίων εντάχθηκε στα τμήματα υποδομής του Άρη το 1925, όντας μέλος της τρίτης, "χρυσής" ομάδας των "κίτρινων". Για το πρωτάθλημα Θεσσαλονίκης του 1926-27, ο Άρης έχασε για πρώτη φορά τον τίτλο από τον Ηρακλή. Ο Παίων πέτυχε το μοναδικό του τέρμα με την φανέλα του Άρη στον αγώνα εναντίον του Άτλαντα, όπου οι "κίτρινοι" νίκησαν με 4-1. Τρεις εβδομάδες αργότερα, έπαιξε στον φιλικό αγώνα εναντίον της βουλγάρικης Σπορτ Κλουμπ, της οποίας ο Άρης επιβλήθηκε με 3-1.

Για το τοπικό πρωτάθλημα του 1928, ο Παίων αγωνίστηκε ως αναπληρωματικός στην πρώτη ομάδα του Άρη η οποία κατέκτησε τον τίτλο του πρωταθλητή Θεσσαλονίκης, πριν υπερνικήσει το εμπόδιο του Ατρόμητου και του Εθνικού για την τελική φάση του πρώτου πανελλήνιου πρωταθλήματος.

Η τελευταία χρονιά στην οποία έκανε την εμφάνιση του με την φανέλα του Άρη ήταν το 1928-29, όταν οι "κίτρινοι" κατέκτησαν το τοπικό πρωτάθλημα νικώντας σε αγώνα μπαράζ τον ΠΑΟΚ με 4-3. Την ίδια σεζόν, συμμετείχε σε έναν αγώνα του Άρη ο αδελφός του Βασίλη Παίων, Ευτύχιος, ο οποίος αποτελούσε μέλος των τμημάτων υποδομής του συλλόγου.

Παραπομπές
----------

1. ↑  Εφημερίδα Μακεδονία, 4/4/1927, σελίδα 3, efimeris.nlg.gr
2. ↑  Εφημερίδα Μακεδονία, 26/4/1927, σελίδα 3, efimeris.nlg.gr
3. ↑  17 Ιουνίου 1928: Άρης, ο πρώτος πρωταθλητής! :: - Tovoion[*νεκρός σύνδεσμος*]
4. ↑  Εφημερίδα Μακεδονία, 3/6/1929, σελίδα 3, efimeris.nlg.gr
5. ↑  Πρώτος πρωταθλητής ο Άρης… | gazzetta.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Παίων Βασίλης | aris.re
H γλώσσα Ταΐνο είναι αραουκανή γλώσσα. Είναι οι γλώσσα των Ταΐνο, λαού της Καραϊβικής. Την εποχή της ισπανικής αποικιακής επέκτασης, ήταν η κύρια γλώσσα σε όλη την Καραϊβική. Η κλασική Ταΐνο ήταν η μητρική γλώσσα των κατοίκων των βόρειων νησιών των Μικρών Αντιλλών, του Πουέρτο Ρίκο, των νησιών Τερκς και Κέικος. Η γλώσσα Κίμπονεϊ είναι ξεχωριστή γλώσσα, αλλά οι αποικιακές πηγές υποδηλώνουν ότι ήταν μια παρόμοια γλώσσα με τη γλώσσα Ταΐνο και ομιλούταν στις Μπαχάμες, την Τζαμάικα και το μεγαλύτερο μέρος της Κούβας.

Μέχρι τα τέλη του 15ου αιώνα, η Ταΐνο είχε αντικαταστήσει αρκετές τοπικές γλώσσες. Καθώς οι Ταΐνο συρρικνώθηκαν κατά τη διάρκεια του ισπανικού αποικισμού, η γλώσσα αντικαταστάθηκε από ισπανικές και άλλες ευρωπαϊκές γλώσσες. Πιστεύεται ότι εξαφανίστηκε μέσα σε 100 χρόνια από την πρώτη επαφή με Ισπανούς.

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «{{{name}}}». *Glottolog 2.7*. Jena: Max Planck Institute for the Science of Human History.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 11 Νοεμβρίου 2019.
Ο **Χίλντερικ**, Hilderic (άκμασε 739 - 740) ήταν ο Λομβαρδός δούκας του Σπολέτο για λίγο, από το 739 έως το 740.  Ήταν ο πρώτος που διόρισε ο Λιουτπράνδος βασιλιάς των Λομβαρδών, ενάντια στον επαναστατημένο Θρασιμούδο Β΄.

Βιογραφία
---------

Ο Λιουτπράνδος πήρε τον Σπολέτο στις 16 Ιουνίου 739 και διόρισε τον Χίλντερικ ως αντικαταστάτη του δούκα.  Ο Θρασιμούντδος Β΄ κατέφυγε στη Ρώμη, όπου ο Λιουτπράνδος τον πολιόρκησε. Σύντομα μεσολάβησε η ειρήνη μεταξύ βασιλιά και πάπα από τους απεσταλμένους του Κάρολου Μαρτέλου δούκα των Φράγκων. Στο μεταξύ ο Θρασιμούνδος Β΄ εκμεταλλεύτηκε και ενώθηκε με έναν παπικό στρατό και τις δυνάμεις του Γκόντεσκαλκ του Μπενεβέντο και ανέλαβε το δουκάτο του τον Δεκέμβριο του 740. Σκότωσε τον Χίλντερικ.

Βιβλιογραφικές αναφορές
-----------------------

1. ↑  Lars Ulwencreutz (Νοεμβρίου 2013). *Ulwencreutz's The Royal Families in Europe V*. Lulu.com. σελ. 350–. ISBN 978-1-304-58135-8.
2. ↑  Hartmann, Ludo Moritz. *Geschichte Italiens im Mittelalter*. II, 2, 137–138.
3. ↑  Hartmann, II, 2, 139.

Πηγές
-----

* Παύλος ο Διάκονος. *Historia Langobardorum*. Διαθέσιμο στο Northvegr.
Άποψη της πόλης
Η **Χάμα** (αραβικά: **حماة**, αρχαία ελληνικά: **Ἐπιφάνεια**) είναι πόλη στις όχθες του Ορόντη, στην κεντρική δυτική Συρία. Απέχει από τη Δαμασκό 213 χιλιόμετρα και βρίσκεται 29 χιλιόμετρα βόρεια της Χομς. Είναι πρωτεύουσα του κυβερνείου Χάμα. Σύμφωνα με την απογραφή του 2010, η Χάμα έχει 698.928 κατοίκους, γεγονός που την κατατάσσει τέταρτη μεγαλύτερη πόλη της Συρίας μετά τη Δαμασκό, το Χαλέπι και τη Χομς.

Η Χάμα κατοικείται από τους προϊστορικούς χρόνους, σε ένα μαίανδρο του Ορόντη, αλλά σύντομα αναπτύχθηκε γρήγορα. Κατά τους ελληνιστικούς χρόνους, η Χάμα ήταν γνωστή με το όνομα *Επιφάνεια*. Τον 7ο αιώνα μ.Χ. η πόλη πέρασε στην αραβική σφαίρα επιρροής και το 1516 έγινε μέρος της Οθωμανικής αυτοκρατορίας, μέχρι το 1918, όταν και πέρασε σε γαλλική κυριαρχία, όπως και η υπόλοιπη Συρία. Η πόλη ανεξαρτητοποιήθηκε, όπως και η Συρία, το 1946. 

Η Χάμα είναι παραδοσιακά έδρα της Μουσουλμανικής Αδελφότητας. Ανακτήθηκε από τον Συριακό στρατό μετά την Ισλαμική Επανάσταση του 1964, ενώ το 1982 50.000 άνθρωποι σκοτώθηκαν στο γεγονός γνωστό ως η "Σφαγή της Χάμα". Ειδικότερα, στις 2 Φεβρουαρίου 1982 εξεγέρθηκαν στελέχη και μέλη της Μουσουλμανικής Αδελφότητας, εξέγερση την οποία κατέπνιξε ο Χαφέζ Αλ Άσαντ, στέλνοντας επιλαρχίες αρμάτων εναντίον των εξεγερμένων, με αποτέλεσμα να χάσουν τη ζωή τους χιλιάδες άνθρωποι.

Κατά τη διάρκεια του τωρινού εμφυλίου πολέμου στη Συρία, έπεσε στα χέρια των εξεγερμένων, κατελήφθη όμως ξανά από τον Συριακό Στρατό το 2011 και 2012.

Είναι γνωστή για τους ξύλινους νερόμυλους που βρίσκονται στον ποταμό Ορόντη, γνωστοί ως «Νόρια», οι οποίοι χρησιμοποιούνταν για αρδευτικούς σκοπούς, ενώ σήμερα η χρήση τους είναι μόνο για αισθητικούς-πολιτιστικούς σκοπούς.

  


|  |  |  |  |  |
| --- | --- | --- | --- | --- |
| 

| π • σ • ε
Κυβερνείο Χάμα |
| --- |
|  |
| 
* Αλ Σουκαϋλαμπίγια
* Χάμα
* Μασυάφ
* Μουαρντέ
* Σαλαμίγια
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4304147270375035700002
* LCCN: n81124923
* GND: 4089137-9
* NKC: ge290581

 |

 |
Η **Φυγή στην Αίγυπτο** (γαλλικά: *La Fuite en Égypte*) είναι πίνακας του Γάλλου ζωγράφου Νικολά Πουσέν (*Nicolas Poussin*) που φιλοτεχνήθηκε από τον καλλιτέχνη το 1658.

Θέμα
----

Το έργο αποτελεί μια κλασική απεικόνιση ενός χαρακτηριστικού επεισοδίου από την παιδική ηλικία του Ιησού της Καινής Διαθήκης που αναφέρεται στο Κατά Ματθαίον Ευαγγέλιον (2. 13-33). Περιέχει διάφορους χριστιανικούς συμβολισμούς και πιθανότατα φιλοτεχνήθηκε με την προοπτική να χρησιμοποιηθεί ως εκκλησιαστικός διάκοσμος για λογαριασμό του Ζακ Σεριζιέ (Jacques Cerisier).

Πληροφορίες
-----------

Ο πίνακας είναι φιλοτεχνημένος με λάδι σε καμβά με διαστάσεις 97 εκ. x 133 εκ. και εντάσσεται στο καλλιτεχνικό ρεύμα του κλασικισμού. Το έργο έχει χαρακτηριστεί από το υπουργείο Πολιτισμού της Γαλλίας ως εθνικός θησαυρός και εκτίθεται από το 2007 στο Μουσείο Καλών Τεχνών της Λυών.

Παραπομπές
----------

1. ↑  Sohm, Philip Lindsay (2007). *The Artist Grows Old: The Aging of Art and Artists in Italy, 1500-1800*. Yale University Press. σελ. 71.
2. ↑  Francis, Henry S. Francis (Δεκέμβριος 1953). «The "Flight into Egypt" by Nicolas Poussin». *The Bulletin of the Cleveland Museum of Art* **40** (10): 211.. Ανακτήθηκε στις 9 Μαΐου 2016.
3. ↑  «La fuite en Egypte». *photo.rmn.fr* (στα Γαλλικά). Réunion des Musées Nationaux. Ανακτήθηκε στις 9 Μαΐου 2016.
4. ↑  «Nicolas Poussin (1594-1665), La Fuite en Égypte, 1657». *mba-lyon.fr* (στα Γαλλικά). Musée des Beaux Arts de Lyon. Ανακτήθηκε στις 9 Μαΐου 2016.
5. ↑  Couty, Daniel. «Nicolas Poussin. The Flight into Egypt». *thearttribune.com*. The Art Tribune. Αρχειοθετήθηκε από το πρωτότυπο στις 2 Απριλίου 2016. Ανακτήθηκε στις 9 Μαΐου 2016.
Ο **Βράχος του Μονακό** (γαλλικά: *Rocher de Monaco*) είναι μονόλιθος ύψους 141 μέτρων που βρίσκεται στη μεσογειακή ακτή του Πριγκιπάτου του Μονακό. Δεσπόζει στη Μεσόγειο Θάλασσα και στο λιμάνι.

Ιστορία
-------

Ο Βράχος το 1890
Ο Βράχος υπήρξε στρατηγικής σημασίας στόχος από τις απαρχές της παλιάς Μασσαλιώτικης αποικίας του Μόνοικου, οι οποία πήρε την ονομασία της από τις διάφορες Λιγουριανές φυλές που κατοικούσαν στην περιοχή και πάλευαν για να αποκτήσουν τον έλεγχό του, ενώ, ακόμη και τα παλαιότερα χρόνια, αποτελούσε οχυρή θέση και τους προγόνους του ανθρώπου. Ο Βράχος του Μονακό ήταν, επίσης, η πρώτη κατάκτηση της δυναστείας των Γκριμάλντι, τους μονάρχες του κράτους για περισσότερα από 700 χρόνια, κράτος το οποίο ιδρύθηκε όταν ο Γουέλφος Φραγκίσκος Γκριμάλντι μεταμφιέστηκε σε Φραγκισκανό μοναχό, ώστε να καταφέρει να εισέλθει στην πόλη και, στη συνέχεια, να ανοίξει τις πύλες στους στρατιώτες του που περίμεναν.

Σήμερα
------

Άποψη της Πόλης του Μονακό και του Βράχου
Σήμερα ο Βράχος βρίσκεται στην παλαιότερη των τεσσάρων συνοικιών του Μονακό, την Πόλη του Μονακό, στην οποία βρίσκεται και η Παλιά Πόλη, το αρχαιότερο τμήμα της πόλης. Επίσης, δεν βρίσκεται σε ιδιαίτερα μεγάλη απόσταση από το Πριγκιπικό Παλάτι του Μονακό (γαλ:*Le Palais Princier*), το οποίο και αποτελεί κατοικία του νυν μονάρχη, Αλβέρτου Β΄ και της Πριγκιπικής Οικογένειας, τον Καθεδρικό Ναό, καθώς και το Ωκεανογραφικό Μουσείο του Μονακό. Ο Βράχος του Μονακό αποτελεί δημοφιλή προορισμό, όπου τουρίστες έρχονται να δουν τη θέα ή την αλλαγή φρουράς των φυλάκων του Πριγκιπικού Παλατιού.

Παραπομπές
----------

1. ↑  «The Rock of Monaco». Michelin. Αρχειοθετήθηκε από το πρωτότυπο στις 9 Ιουνίου 2011. Ανακτήθηκε στις 9 Αυγούστου 2012.

Συντεταγμένες: 43°43′52″N 7°25′26″E﻿ / ﻿43.731°N 7.424°E﻿ / 43.731; 7.424
Βάρκες στα νερά του Βοσπόρου
Το έργο **«Βάρκες στα νερά του Βοσπόρου»** είναι ζωγραφικός πίνακας του Συμεών Σαββίδη.

Πληροφορίες
-----------

Το έργο είναι ελαιογραφία σε λεπτό καμβά κολλημένο σε χαρτόνι, διαστάσεων 36 × 51,4 εκατοστάΠρόκειται για τοπίο με ανατολίτικο χαρακτήρα και σαφή ιμπρεσσιονιστική τεχνοτροπία. Χρονολογικά τοποθετείται στα 1898. Το σύνολο είναι αυστηρά δομημένο, με κυρίαρχη την οριζόντια λεία υδάτινη επιφάνεια με βάρκες και επιβάτες στο εσωτερικό τους να καταλαμβάνει το μεγαλύτερο μέρος της σύνθεσης. Πιο μικρή είναι η οριζόντια επιφάνεια της στεριάς τα οικοδομήματα και η βλάστηση με τον ανοιχτόχρωμο ουρανό. Συνειδητός είναι ο διαχωρισμός μεταξύ ψυχρών και θερμών χρωμάτων. Η ανάκλαση στον νερό γίνεται με σαφείς πινελιές και αποτυπώνει μια δεύτερη εικόνα, αντεστραμμένη και συγκεχυμένη.

Παραπομπές
----------

1. ↑  Κασιμάτη 2006, σελ. 353
2. ↑  Κασιμάτη 2006, σελ. 126

Πηγές
-----

* Κασιμάτη, Μαριλένα (2006). *Σαββίδης*. Αθήνα: Εκδόσεις Αδάμ - Πέργαμος.
**Βρώμικος Ρεαλισμός** ονομάζεται το λογοτεχνικό κίνημα που γεννήθηκε στη Βόρεια Αμερική την δεκαετία 1970-1980 και χαρακτηρίζεται από αφαιρετική αφήγηση, κρατώντας μόνο τα ουσιώδη στοιχεία της.

Το κίνημα προέρχεται από τον Μινιμαλισμό. Όπως και στον Μινιμαλισμό, έτσι και στον Βρώμικο Ρεαλισμό κυριαρχούν η οικονομία λέξεων και οι επιφανειακές περιγραφές. Οι συγγραφείς που το ακολουθούν έχουν την τάση να αποφεύγουν τα επιρρήματα και προτιμούν να ορίζεται το νόημα από τα συμφραζόμενα. Οι ήρωες των διηγημάτων και των μυθιστορημάτων τους τείνουν να έχουν κοινότυπους χαρακτήρες.

Μερικοί συγγραφείς του Βρώμικου Ρεαλισμού θεωρούνται, ο κατ' αρχήν πατέρας του κινήματος, Τσαρλς Μπουκόφσκι (1920-1994), οι διηγηματογράφοι Ρέιμοντ Κάρβερ (1938-1988), Τομπάιας Γουλφ (1945), Ρίτσαρντ Φόρντ (1944), Λάρυ Μπράουν (1951-2004), Φρέντερικ Μπαρτέλμ (1943), Κόρμακ Μακάρθυ (1933) και ο Πέντρο Χουάν Γκουτιερέζ (1950).

Στα αγγλικά ο όρος *Dirty Realism* (Βρώμικος Ρεαλισμός) επινοήθηκε από τον Μπιλ Μπιούφορντ με σκοπό να ορίσει το στυλ συγγραφέων όπως ο Κάρβερ.

Αναφορές
--------

1. ↑  Granta 8: Dirty Realism Αρχειοθετήθηκε 2011-04-16 στο Wayback Machine. Μπιλ Μπιούφορντ, περιοδικό Granta, 8ο τεύχος, Ιούνιος 1983
2. ↑  Michael Hemmingson, *The Dirty Realism Duo: Charles Bukowski & Raymond Carver*. California: Borgo Press, 2008.[*νεκρός σύνδεσμος*]
3. ↑  *Ο βρώμικος ρεαλισμός*, 
Αναστάσης Βιστωνίτης, *Το Βήμα* 18/10/2009
Συντεταγμένες: 37°33′40″N 15°10′00″E﻿ / ﻿37.56111°N 15.16667°E﻿ / 37.56111; 15.16667
Με την ονομασία **Βράχοι Κυκλώπων**, ή **Κυκλώπειοι βράχοι** (ιταλ. *Scogli dei Ciclopi*) φέρονται τέσσερις ηφαιστειογενείς βραχονησίδες κείμενες σε σειρά στο θαλάσσιο χώρο μεταξύ Κατάνης και Ριπόστο, στην ανατολική Σικελία και απέχοντας, η κοντινότερη στην ακτή, 0,3 ναυτικά μίλια.

Οι βραχονησίδες αυτές βρίσκονται σε απόσταση 1 μίλι ΝΔ. του ακρωτηρίου Μολίνι (το *Άργεννον Άκρον* των αρχαίων Ελλήνων). Η ονομασία τους προέρχεται από τους λατίνους συγγραφείς, οι οποίοι τις αναφέρουν ως *Ciclopum Scopuli*. Εκείνη η ονομασία είναι απότοκος της ρωμαϊκής μυθολογίας, κατά την οποία οι νησίδες δημιουργήθηκαν κατά τη στιγμή που οι Κύκλωπες, κάτω από την Αίτνα, σφυρηλατούσαν τους κεραυνούς του Δία και τα όπλα των ηρώων.

Οι Βράχοι Κυκλώπων παρουσιάζουν ένα ιδιαίτερο παράδοξο κωνικό σχήμα σταγόνων με ύψη 142, 92, 82 και 66 πόδες υπέρ την επιφάνεια της θάλασσας, προσδίδοντας ιδιαίτερη ομορφιά στην ακτογραμμή της περιοχής. Στους ναυτικούς, οι βράχοι αυτοί φέρουν επίσης την ονομασία **Φαραλιόνι** (Faraglioni). Σήμερα έχουν ιδιαίτερα αξιοποιηθεί για τουριστικές επισκέψεις, χαρακτηριζόμενοι θαλάσσιο πάρκο.

Φωτογραφικός άτλας
------------------

* Isola Lachea.*Isola Lachea.*
* Faraglione grande. *Faraglione grande*.
* Faraglione medio.*Faraglione medio*.

Εξωτερικοί σύνδεσμοι
--------------------

* Επίσημη ιστοσελίδα της Riserva naturale marina Isole dei Ciclopi
* Riserva naturale marina Isole dei Ciclopi su www.parks.it, il Portale dei Parchi italiani

Πηγές
-----

* "Μεγάλη Ελληνική Εγκυκλοπαίδεια" τομ.ΙΕ΄, σελ.366.
Τα **βυζαντινά λουτρά** ήταν δημόσια , ιδιωτικά και μοναστηριακά. Τα ιδιωτικά κτίζονταν σε κατοικίες εύπορων ευγενών και τα δημόσια σε κεντρικά σημεία των πόλεων.
Οι Βυζαντινοί τα αποκαλούσαν λούσμα ή βαλάνειο. 

μοντέλο Βυζαντινού λουτρού

Οι χώροι
--------

Από ιστορικά τεκμήρια αναφέρεται ο διαχωρισμός του λουτρού σε τρεις χώρους: το πρώτο, το μέσο και το τρίτο. 
Στα μεγάλα λουτρά της Βυζαντινής περιόδου υπήρχε ο προθάλαμος, ο οποίος ήταν ο χώρος των αποδυτηρίων, τα λεγόμενα απόδυτα ή απόδυτρα και στη συνέχεια ακολουθούσε ο πρώτος χώρος, το ψυχρολουσίο ή κρύο ή **λατ.**frigidarium, ο προπαρασκευαστικός χώρος. Ύστερα ακολουθούσε το μέσο, το χλιαροψύχριοή **λατ.** Tepidarium, όπου οι λουόμενοι καθαρίζονταν. Τέλος ο θερμός χώρος, αποκαλείτο εσώτερος, ενδότερος θόλος ή ζεστόν ή **λατ.**caldarium, οπού γινόταν η εφίδρωση και ο τελικός καθαρισμός.
Το κτίσμα ήταν εφοδιασμένο με δεξαμενή θερμού και ψυχρού ύδατος , την κολυμβήθρα ή κόλυμβο.
Στις δεξαμενές αυτές ανάλογα με την ιδιότητα το νερό ζεσταινόταν μέσω υποκαύστων ή θερμαντικού κλίβανου και το ψυχρό νερό με σωλήνες. Στις κολυμβήθρες λούζονταν οι επισκέπτες του λουτρού.

Επίσκεψη στο λουτρό
-------------------

Η επίσκεψη στο λουτρό ήταν απαραίτητο στοιχείο της κοινωνικής ζωής και πηγή ευχαρίστησης.
Το ωράριο άρχιζε από νωρίς το μεσημέρι και λειτουργούσε και τις νυχτερινές ώρες.
Η αμοιβή για την επίσκεψη ονομαζόταν βαλανικόν.

Βιβλιογραφία
------------

* *Ελένη Κανετάκη,* Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004*
* *Κουκουλές Φ. Βυζαντινών Βίος και Πολιτισμός, τόμος Δ’, Αθήνα 1948-55*
* *Αναστάσιος Κ.Ορλάνδος, Μοναστηριακή Αρχιτεκτονική, Κείμενον και Σχέδια, δεύτερη έκδοση, Αθήνα 1958*

Εξωτερικοί σύνδεσμοι
--------------------

1.Πολυξένη Αδάμ-Βελένη, Τα λουτρά στην αρχαία Ελλάδα, Η Καθημερινή, Επτά ημέρες 13.05.2001 
2.

Παραπομπές
----------

1. ↑  Αναστάσιος Κ.Ορλάνδος,Μοναστηριακή Αρχιτεκτονική, Κείμενον και Σχέδια, δεύτερη έκδοση, Αθήνα 1958
2. ↑  Ελένη Κανετάκη:'Οθωμανικά λουτρά στον Ελλαδικό χώρο σελ.24, Τεχνικό επιμελητήριο Ελλάδας, Copyright 2004

Δείτε επίσης
------------

* Βυζαντινά Λουτρά Άνω Πόλης (Θεσσαλονίκη)
Βάρος ονομάζουμε την ελκτική δύναμη που ασκεί ένας πλανήτης σε ένα σώμα και μετριέται σε νιούτον (Newton). Επίσης με τον όρο **βάρος** χαρακτηρίζεται γενικά οτιδήποτε έχει τάση προς τα κάτω, "*το ποιούν κάτω φέρεσθαι*" κατά Αριστοτέλη. Στο πληθυντικό "βάρη" ονομάζονται και τα διάφορα σταθμά ζύγισης. Ειδικότερα όμως, ο όρος βάρος απαντάται σε διάφορες επιστήμες με διαφορετικές έννοιες όπως:

Στη Φυσική & τα μαθηματικά
--------------------------

* Βαρύτητα στην Αστρονομία και Φυσική
* Βάρος απόλυτο στη Φυσική
* Ειδικό βάρος στη Φυσική
* Απόλυτο ειδικό βάρος επίσης στη Φυσική
* Κέντρο βάρους
* Βάρος (μαθηματικά) π.χ. ισοβαρής συνάρτηση.

Στη Χημεία
----------

* Μοριακό βάρος στη Χημεία
* Ατομικό βάρος στη Χημεία

Στο εμπόριο
-----------

* Καθαρό βάρος στο εμπόριο
* Μικτό βάρος στο εμπόριο
* Ωφέλιμο βάρος στο εμπόριο.

Ναυτιλία & Ναυπηγική
--------------------

* Νεκρό βάρος περισσότερο ναυτιλιακός όρος
* Βάρος εκτοπίσματος στη Ναυπηγική

Άλλες χρήσεις
-------------

* Οικονομικό βάρος
* Δημόσιο βάρος, συνταγματικός όρος στο πληθυντικό,

Επίσης με το όνομα Βάρος Λήμνου φέρεται χωριό της Λήμνου

### Εκφράσεις

|  |  |
| --- | --- |
| wiktionary logo | Το *Βικιλεξικό* έχει σχετικό λήμμα:  **βάρος**  |

Συνήθεις ελληνικές δημώδεις εκφράσεις με τη λέξη βάρος είναι: *έχω βάρος στο κεφάλι, στο στομάχι, στη συνείδησή μου, μου έγινε βάρος* (σε ενοχλήσεις), *έξοδα εις βάρος μου, έχω πολλά σε βάρους του, φορολογικά βάρη, οικογενειακά βάρη* (σε υποχρεώσεις), τέλος στον αθλητισμό "βάρη" λέγονται οι διάφοροι αλτήρες όπως και ειδικό αγώνισμα Άρση βαρών.

  


|  |  |
| --- | --- |
| Εικονίδιο αποσαφήνισηςΑποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν.Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |